ప్రపంచంలోనే భారత్‌ యువ దేశం..
-  కొత్త ఉత్పత్తులతో విస్తరిస్తాం: యాపిల్‌ సీఈఓ టిమ్‌కుక్‌
 న్యూయార్క్‌: రానున్న రోజుల్లో వైర్‌లెస్‌ నెట్‌వర్క్‌ డివైజెస్‌లకు భారత్‌ మేటి మార్కెట్‌గా నిలవనుందని యాపిల్‌ సంస్థ సీఈఓ టిమ్‌ కుకు తెలిపారు. 2022 నాటికి అత్యధిక జనాభా కలిగి దేశంగా భారత్‌ మారనుందని తెలిపారు. ప్రపంచంలోనే అత్యధికంగా 25 ఏళ్లు అంతకు లోపు వయస్కులైన యవత భారత్‌ సొంతమని ఆయన వివరించారు. యువత ఎక్కువగా స్మార్ట్‌ఫోన్లను ఇష్టపడుతారనీ.. ఫలితంగా రానున్న రోజుల్లో ఇక్కడ మంచి మార్కెట్‌ అవకాశాలు అందుబాటులోకి వస్తాయని ఆయన అభిప్రాయపడ్డారు. ప్రస్తుతం భారత్‌ వంటి వర్థమాన దేశాలలో ఎల్‌టీఈ (వైర్‌లెస్‌) చేరిక ప్రస్తుతానికి అందుబాటులో లేదన్న ఆయన ఈ ఏడాది కొత్త టెక్నాలజీ అందుబాటులోకి రానుందని తెలిపారు. ఇది అందుబాటులోకి వస్తే యాపిల్‌ మార్కెట్‌ భారత్‌లో కొత్త పుంతలు తొక్కుతుందని వివరించారు. భారత్‌ వంటి మార్కెట్లను ఆకర్షించేందుకు తాము పలు కొత్తకొత్త డివైజెస్‌లను సిద్ధం చేసి ఉంచినట్లుగా ఆయన తెలిపారు. భారత మార్కెట్లో విస్తరించేందుకు అపారమైన అవకాశాలు అందుబాటులో ఉన్నట్లుగా టిమ్‌కుక్‌ తెలిపారు.
మీ స్నేహితులకు రికమెండ్ చెయ్యండి